open-index/open-wikipedia-markdown huggingface dataset:
F (nozīmju atdalīšana)

**[[F]]** ir latīņu alfabēta sestais burts. Bet tas var būt arī:

;f

* mūzikā *f* ir fortes (paaugstināta skaļuma) apzīmējums

;F
* F (nots) - nots solfedžo
* Faradeja konstante un spēks fizikā
* Fluora simbols ķīmijā
* Skaitļa 15 apzīmējums heksadecimālajā skaitīšanas sistēmā
* Farada simbols SI mērvienību sistēmā
* ir Fārenheita temperatūras skalas apzīmējums °F
* Francijas IVR kods

## Skatīt arī
* Φ — grieķu burts;
* Ф — kirilicas burts.
Sol (nots)

**Sol** (latīņu *sol* jeb *so*) jeb **G** ir piektā nots solfedžo.

Skaņas frekvence pirmajā oktāvā ir 392 herci.
Sol

**SOL** var būt:

;Sol
* Sol (nots) - piektā nots solfedžo mūzikas skalā
* Saules nosaukums daudzās pasaules valodās
* Sola *(Sól)* - Saules dieviete skandināvu mitoloģijā

;SOL
* Zālamana Salu SOK kods
G

thumb|right|100px|Burts "G".

**G** ir latīņu alfabēta septītais burts.

## Vēsture
[150px|thumbnail|Burts "G" [Amerikāņu zīmju valoda|zīmju valodā]]

Burta G rakstība radusies no metamās nūjas simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *gīml* līniju zīmējums. No tā radās grieķu burts "gamma" (Γ). Etruski, pārņemot grieķu alfabētu, modificēja burta "gamma" rakstību, kas apgrieztā formā kā burts "C" pārgāja uz latīņu alfabētu skaņu , bet 230. gadā p.m.ē. burtu C pārveidoja par burtu G.
G (nozīmju atdalīšana)

**[[G]]** ir latīņu alfabēta septītais burts. Bet tas var būt arī:

;g
* Grams - SI masas mērvienība
* Brīvās krišanas paātrinājums

;G
* Gravitācijas konstante
* G (nots) - piektā nots solfedžo mūzikas skalā
* Gibi - binārais prefikss ar nozīmi 230 (1&nbsp;073&nbsp;741&nbsp;824)
* Giga - SI prefikss ar nozīmi 109 (1&nbsp;000&nbsp;000&nbsp;000)
* Gabonas IVR kods
La (nots)

**La** (latīņu *la*) jeb **A** ir sestā nots solfedžo.

Skaņas frekvence pirmajā oktāvā ir 440 herci. Tā ir standarta kamertoņa frekvence.
LA

**LA**, **La** vai **la** var būt:
* La (nots)
* Lantāns — ķīmisks elements
* Laosas ISO 3166-1 valsts kods
* Latīņu valodas kods
* Politiskā partija "Latvijas attīstībai"
* Lavočkin — PSRS lidaparātu izstrādes birojs
* Losandželosa — pilsēta ASV
* Luiziānas štata ASV pasta kods
* .la — Laosas augšējā līmeņa domēns
A

thumbnail|200px|Burts "A"
**A** ir pirmais burts un patskanis latīņu alfabētā. Tas ir sastopams arī citos alfabētos, kas veidoti uz latīņu alfabēta bāzes, piemēram, latviešu alfabētā. Radies no grieķu alfabēta burta alfas (Α, α) un feniķiešu alfabēta burta alefa (15px). Parasti skan kā patskanis [a] un tā varianti, bet dažreiz ir arī citāds skanējums, piemēram, angļu valodā. Bieži ir digrafu sastāvā (senākais — latīņu *ae*, vēlāk pārtapušais par ligatūru '''') vai ir kopā ar diakritiskajām zīmēm. Burts A ir visbiežākais burts latviešu valodā — analizētā korpusā tas sastāda 11,78% no visiem burtiem tekstos.

## Vēsture
[thumbnail|130px|Burts "A" [Amerikāņu zīmju valoda|amerikāņu zīmju valodā]]
Burta A rakstība iespējams radusies no simbola, kas atgādina buļļa galvu, ēģiptiešu hieroglifos. Apmēram 1600. gadā p.m.ē feniķiešu alfabētā parādījās burta A līniju zīmējums. Tā nosaukums ir radniecīgs ebreju burta nosaukumam "alefs".

Senie grieķi, pārņemot feniķiešu alfabētu, nezināja šī simbola izrunu feniķiešu valodā un citās semītu valodās, un pirmo reizi sāka lietot skaņu /a/, simbola A apzīmēšanai. Burta nosaukums pārtapa par "alfa". Agrīnajos grieķu rakstos, kas datēti ar 8. gadsimtu p.m.ē., burts A guļ uz sāniem, bet vēlākos laikos A sāka atgādināt mūsdienu burtu A. Tajā laikā bija daži burta A dialektiskie rakstības veidi, kad saīsinājās viena no burta kājiņām vai horizontālā līnija tika rakstīta leņķī.

Etruski, pārņemot grieķu alfabētu, atstājot burtu bez izmaiņām. Tā tas pārgāja uz latīņu alfabētu, kuru izmanto daudzas Eiropas valodas, bet pēc tam uz kirilicas burtu *[[А]]*.

## Tipogrāfiskie fonti
Mūsdienu drukātais "a" nav līdzīgs grieķu rakstītajam A. Šī A modifikācija noformējās ap 4. gadsimtu.

## Pielietojums
130px|thumbnail|Burta "A" izskats jūrniecības signālos

Lielo burtu **A** pielieto:
* SI sistēmas elektriskās strāvas stipruma mērvienības ampēra apzīmēšanai;
* astronomiskās vienības apzīmēšanai;
* atzīmē pirmo punktu uzskaitījumā, piemēram, A: aiziet uz veikalu, B: nopirkt pārtiku, C: atgriezties mājās, D: paēst;
* papīra lapas formāta apzīmēšanai, piemēram, A0, A1, A2, A3, A4 un tā tālāk;
* līdz 1957. gadam bija ķīmiskā elementa argona simbols (tagad tā simbols ir Ar);
* priedēklis vārdiem ar nolieguma formu.

## Burts A ar diakritiskajām zīmēm
Daudzos alfabētos, kas balstās uz latīņu alfabētu ir atrodams burta A ar diakritiskajām zīmēm, piemēram, latviešu alfabētā ir burts Āā.

Ar diakritiskajām zīmēm ir sastopami šādi A burti: Áá, Àà, Ăă, Ắắ, Ằằ, Ẵẵ, Ẳẳ, Ââ, Ấấ, Ầầ, Ẫẫ, Ẩẩ, Ǎǎ, Åå, Ǻǻ, Ää, Ǟǟ, Ãã, Ȧȧ, Ǡǡ, Ąą, Āā, Ảả, Ȁȁ, Ȃȃ, Ạạ, Ặặ, Ậậ, Ḁḁ, Ⱥⱥ, ᶏ, Ɐɐ, Ɑɑ.

## Saistītie burti un simboli citās rakstībās
[thumbnail|130px|Burta A [Braila raksts|Braila rakstā]]
Grieķu alfabētā ar burtu a saistītais burts ir alfa (Α, α), savukārt kirilicā — А, а, bet ebreju alfabētā — alefs (א). Dēvanāgarī burtam a atbilst simbols अ (*aksara*), un visbeidzot arābu alfabētā atbilst  (*alif*).

## Datorkodi
Lielā A burta unikods ir U+0041, bet mazā burta a unikods ir U+0061, savukārt Amerikas informācijas apmaiņas standartkods (ASCII) lielajam burtam ir 65, mazajam burtam — 97.

## Skatīt arī
* @

## Atsauces
A (nozīmju atdalīšana)

**[[A]]** ir latīņu alfabēta pirmais burts, bet tas var būt arī:
;a
* a — gada, tai skaitā Jūlija gada apzīmējums;
*  ir HTML elements saišu ievietošanai dokumentos.

;A
* Austrijas Starptautiskais automobiļu reģistrācijas kods;
* A baterija — standarta baterijas izmērs elektronikā;
* A (nots);
* A (vitamīns);
* Adenīns — viena no divām DNS un RNS nukleotīdos ietilpstošajām purīna bāzēm;
* Ampērs — SI strāvas stipruma mērvienība;
* Angstrēms — garuma mērvienība;
* Medicīnā (arī A+ un A-) ir viena no asins grupām;
* A: ir vispārpieņemts pirmās diskešu iekārtas nosaukums uz CP/M balstītās operētājsistēmās, piemēram, DOS;
* Argona ķīmiskais simbols līdz 1957. gadam.

## Skatīt arī
* А — kirilicas burts
Si (nots)

**Si** (latīņu *si*) jeb **Ti** ir septītā nots solfedžo, jeb do mažorā. To var apzīmēt arī ar burtiem **H** un **B**. H ir si , bet B ir si bemols. 

Skaņas frekvence pirmajā oktāvā ir 494 herci.
SI

**SI** var būt:
;si
* .si — Slovēnijas pirmā līmeņa domēns

;Si
* Si nots
* Silīcija ķīmiskais simbols
* Omars Si (*Omar Sy*; dzimis 1978. gadā) — franču aktieris

;SI
* Starptautiskā mērvienību sistēma
* Slovēnijas ISO 3166-1 valsts kods

## Skatīt arī
* Sī
TI

**TI** var būt:
* Texas Instruments - ASV elektronikas kompānija
* Ti, IEEE prefiksa tibi, kas nozīmē 240, apzīmējums
* Ti (nots) - septītā nots solfedžo mūzikas skalā (sākotnējais nosaukums - Si)
* Titāns - ķīmisks elements (apzīmējums: Ti)
H

thumb|right|100px|Burts "H".

**H** ir latīņu alfabēta astotais burts. Burts H ir 5. retākais burts latviešu valodā — analizētā korpusā tas sastāda tikai 0,22% no visiem burtiem tekstos.

## Vēsture
[130px|thumb|Burts "H" [Amerikāņu zīmju valoda|zīmju valodā]]

Burta H rakstība radusies no pagalma (*ḥwt*) vai žoga simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *ḥēt* līniju zīmējums. No tā radās grieķu burts "ēta" (H). Etruski, 8. gadsimtā p.m.ē. pārņemot grieķu alfabētu, modificēja burta "ēta" rakstību, kas pārveidotā formā pārgāja uz latīņu alfabētu.

## Atsauces
H (nozīmju atdalīšana)

**[[H]]** ir latīņu alfabēta astotais burts.

**H** var arī būt:

;h
* h — stundas (laika mērvienības) apzīmējums;

;H
* H — ūdeņraža (ķīmiskā elementa) apzīmējums;
* H (nots) — septītā nots solfedžo mūzikas skalā Eiropas pierakstā;
* H — Ungārijas IVR kods.

## Skatīt arī
* Х — kirilicas burts;
* Н — kirilicas burts.
B

thumbnail|right|100px|Burts "B".

**B** ir latīņu alfabēta otrais burts.

## Vēsture
[150px|thumbnail|Burts "B" [Amerikāņu zīmju valoda|zīmju valodā]]

Burta B rakstība radusies no mājas simbola (*Pr*) ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *bēt* līniju zīmējums. Tā nosaukums ir radniecīgs grieķu burta nosaukumam "bēta". Etruski, pārņemot grieķu alfabētu, modificēja burta rakstību, kas apgrieztā formā pārgāja uz latīņu alfabētu.
B (nozīmju atdalīšana)

**[[B]]** ir latīņu alfabēta otrais burts. Bet tas var būt arī:
;b
* Bemola simbols , kas vizuāli ir līdzīgs burtam "b";
* Bits — informācijas daudzuma mērvienība;

;B
* Baits — informācijas daudzuma mērvienība;
* Beļģijas starptautiskais automobiļu reģistrācijas kods;
* B (nots) - divu dažādu solfedžo skalas nošu apzīmējums, atkarībā no pieraksta sistēmas;
* B (programmēšanas valoda);
* Cilvēka asins grupas tips B;
* Bora ķīmiskais apzīmējums;
* B klases filma;
* B grupas vitamīni

## Skatīt arī
* В — kirilicas burts
Miškova

**Miškova** () ir pilsēta Polijas dienvidos, Silēzijas vojevodistē uz ziemeļiem no Zaverces pie Vartas upes. Rūpniecības centrs — pilsētā uzcelta liela papīra rūpnīca, metalurģiskā rūpnīca, emaljas izstrādājumu rūpnīca. Apkaimē atrodas molibdēna, volframa, sudraba un vara atradnes.
Miškovas apriņķis

**Miškovas apriņķis** () ir apriņķis Polijā, Silēzijas vojevodistē. Robežojas ar Silēzijas vojevodistes Čenstohovas, Zaverces, Beņdzinas, Tarnovske Guru un Lubliņecas apriņķiem.
Melluži

**Melluži** ir daļa no Jūrmalas pilsētas. Melluži atrodas starp citām līdzīgām Jūrmalas daļām — Pumpuriem un Asariem.
Neskatoties uz to, ka Melluži atrodas nedaudz tālāk no Rīgas, nekā populārākās atpūtas vietas Jūrmalā — Bulduri vai Majori, vasaras laikā arī šeit netrūkst atpūtnieku.

Mellužos dzīvo ievērojama daļa pastāvīgo Jūrmalas iedzīvotāju. Plaša apbūve no Mellužu dzelzceļa stacijas ir ķīļveidīgi izstiepusies arī Lielupes virzienā, gandrīz līdz pašam upes krastam.

## Nosaukums

Savu latvisko nosaukumu Melluži ieguvuši no vietējām zemnieku mājām, bet agrākais to nosaukums bija **Karlsbāde** pēc tāda paša nosaukuma peldiestādes, kuru šeit dibināja barons Kārlis fon Firkss.

Savukārt vietvārds Melluži, iespējams, cēlies no vārda „mellene”, kuru šejienes mežos bijis ļoti daudz. Senākais nosaukums Mellužiem atdots 1918. gadā.

## Vēsture
thumb|left|200px|Asari un Melluži (1914).
Agrāk Melluži atradās uz Nurmuižas īpašnieku Firksu zemes un to iedzīvotāji nodarbojušies ar zvejniecību. Gruntsgabali vasarniekiem sākti ierādīt pēc tam, kad 1827. gadā Kārlis Firkss Mellužos uzbūvēja kūrmāju. 1904. — 1905. gadā šeit notika pirmās latviskās izrādes. Pirmā pasaules kara laikā kūrmāja tika nodedzināta un tās vietā izveidoja parku ar koncertestrādi.

Straujāka kūrvietas attīstība sākās pēc Rīgas-Tukuma dzelzceļa līnijas atklāšanas 1877. gadā. 1881. gadā Mellužu kāpās peldu viesus uzņēma siltā jūras ūdens vannu iestāde, kas piederēja Dzelzkalnam — Eizenbergam. 1884. gadā Ozolu ielā 3 darbu sāka Sarkanā krusta dibinātā vasaras atpūtas nometne meitenēm. 1887. gadā pie Mellužu parka atvēra vasaras aptieku. 1889. gadā Baložu ielā atvēra privātu sākumskolu, ko vadīja Jūrmalas sabiedriskais darbinieks un novadpētnieks Pēteris Belte.

Mellužos pa vasarām mēdza apmesties skolotāji.
Pēc Pirmā pasaules kara ceļvežos un aprakstos līdz pat 1930. gadiem šis rajons rekomendēts "klusas atpūtas cienītājiem", kaut arī Mellužu parka estrādē bieži skanēja mūzika.

1986. gadā Mellužu prospektā uzbūvēja Komponistu jaunrades namu, kurā 1988. gada novembrī notika Latvijas Tautas frontes Jūrmalas nodaļas dibināšanas konference.

## Mellužu estrāde
thumb|Mellužu estrāde 2021. gadā
Mūsdienās estrāde galvenokārt tiek izmantota nekomerciāliem pasākumiem, kuros netiek noteikta ieejas maksa. Tajā tiek rīkoti publiski un brīvi pieejami koncerti un izrādes.

## Ievērojami cilvēki
Melluži un Asari bija salīdzinoša klusa un mierīga vieta vasaras mītnes īrēšanai vidēji turīgiem pilsētniekiem, kultūras darbiniekiem, skolotājiem. Te dzīvojuši komponisti Emīls Dārziņš un Alfrēds Kalniņš, rakstnieks Rūdolfs Blaumanis, dzejnieces Elza Stērste, Veronika Strēlerte un Amanda Aizpuriete, gleznotājs Janis Rozentāls, režisori Alfrēds Amtmanis-Briedītis un Vera Baļuna.

## Vēsturiski attēli

Karlsbāde pirms Pirmā pasaules kara.jpg|Karlsbāde pirms Pirmā pasaules kara
Mellužu zemeņu tirgus pirms 1914.jpg|Mellužu zemeņu tirgus (pirms 1914)
Mellužu siltas jūras vannas.jpg|Dzelzkalna Mellužu silto jūras vannu iestāde 
Kalna kafejnīca Mellužos pirms 1940.jpg|Kalna kafejnīca Mellužos (pirms 1940)


## Atsauces
Živeca

**Živeca** () ir pilsēta Polijas dienvidos, Silēzijas vojevodistē uz dienvidaustrumiem no Belsko-Bjalas. Viena no populārākā Polijas alus - *[[Żywiec (alus)|Żywiec]]* rūpnīca. Alus ražošanu 1852. gadā dibināja Hābsburgi, un rūpnīca palika dzimtas īpašums līdz nacionalizācijai pēc Otrā pasaules kara. XX gadsimta deviņdesmitajos gados rūpnīcu iegādājās kompānija *[[Heineken]]*.

## Apskates objekti
*Živecas katedrāle (*Konkatedra Narodzenia Najświętszej Maryi Panny w Żywcu*)
*Živecas Vecā pils (*Stary Zamek w Żywcu*)

## Galerija

Żywiec_-_Konkatedra.jpg|Živecas katedrāle
Żywiec_Stary_Zamek_001.JPG|Živecas Vecā pils


## Ārējās saites
*Živecas Vecā pils
B (nots)

[200px|thumb|[Si (nots)|Si bemols.]]

Ar burtu **B** apzīmē divas dažādas notis solfedžo skalā:
* Si bemols — par veselu toni zemāka nots, nekā Do (kontinentālās Eiropas pieraksts)
* Si (nots) — par pustoni zemāka nots, nekā Do (ASV, Kanādas, Lielbritānijas un Īrijas pieraksts)
Čeladza

**Čeladza** () ir pilsēta Polijas dienvidos, Silēzijas vojevodistē uz rietumiem no Beņdzinas. Pastmarku mākslinieka Česlava Slaņas (*Czesław Słania*, 1921 - 2005) dzimtā pilsēta.

## Ārējās saites
Naturāls skaitlis

right|140px|thumb|Naturālos skaitļus parasti izmanto skaitīšanai (viens ābols, divi āboli, trīs āboli...).

Matemātikā par **naturāliem skaitļiem** sauc skaitļus 1, 2, 3, 4, ... (dažreiz tiek iekļauta arī nulle). Divi galvenie naturālo skaitļu lietošanas mērķi ir skaitīšana (piemēram, rokai ir 5 pirksti) un sakārtošana (piemēram, 3. sportists, kas sasniedza finišu). Naturālos skaitļus formāli definē ar Peano aksiomu palīdzību.

Naturālo skaitļu īpašības, kas saistītas ar dalāmību, tiek pētītas skaitļu teorijā, bet ar objektu skaita noteikšanu un sanumurēšanu saistītas problēmas tiek pētītas kombinatorikā.

## Apzīmējumi

Visu naturālo skaitļu kopu apzīmē ar **N** vai \scriptstyle\mathbb{N}.

Lai precizētu, vai tiek iekļauta arī nulle, lieto apzīmējumus
: \mathbb{N}_0 = \{0, 1, 2, 3, \dots\} 
un
: \mathbb{N} = \{1, 2, 3, \dots\}. 

Naturālo skaitļu kopa ir bezgalīga un sanumurējama. Tās kardinalitāti apzīmē ar ebreju alfabēta pirmo burtu *alef* ar indeksu nulle: \aleph_0.

## Īpašības

* Mazākais naturālais skaitlis ir 1, bet lielākais naturālais skaitlis neeksistē.
* Jebkurš naturāls skaitlis ir arī vesels skaitlis.
* Jebkuru divu naturālu skaitļu summa un reizinājums ir naturāls skaitlis.

## Sanumurēšana

Naturālo skaitļu piekārtošanu kādas kopas elementiem sauc par sanumurēšanu.

## Skatīt arī

* Vesels skaitlis
* Sanumurējama kopa
* Peano aksiomas

## Papildu literatūra

* , 79. lpp.
* .
* .

## Ārējās saites

* Eric W. Weisstein, Natural Number, MathWorld.
Goldži komplekss

thumb|400px|Goldži komplekss un citi no iekšējām membrānām veidotie eikariotiskās šūnas organoīdi
**Plātnīškomplekss** jeb **Goldži komplekss** ir šūnas organoīds, kuru veido 3 līdz 20 nedaudz ieplacinātu cisternu, caurulītes un pūslīši. Plātnīškomplekss ir eikariotiskās šūnas sastāvdaļa. Tas parasti atrodas starp endoplazmatisko tīklu un membrānu.

## Apraksts
Viena cisternu grupa tiek saukta par Goldži ķermenīti, par Goldži kompleksu sauc visu šo ķermenīšu kopumu.

Goldži kompleksa sirpjveida cisternas vidusdaļā ir saplacinātas. Tās bieži vien ir novietotas grupās pa 4-8. 

Goldži ķermenīšu tuvumā esošie pūslīši transportē vielas no endoplazmatiskā tīkla uz Goldži ķermenīšiem un no Goldži ķermenīšiem uz vietu, kur tās ir nepieciešamas. Goldži kompleksā notiek endoplazmatiskajā tīklā sintezēto vielu pārveidošana, šķirošana, pakošana un nosūtīšana uz izmantošanas vietu, tādēļ kompleksu dēvē par šūnas redaktoru.

Goldži komplekss sastāv no fosfolipīdiem un olbaltumvielām. Tajā atrodas fermenti, kas, pievienojot cukuru molekulas, pārveido olbaltumvielas un lipīdus par glikoproteīniem vai glikolipīdiem. Tie ir nepieciešami membrānu veidošanai, kā arī ārpus šūnas noritošajām reakcijām. Goldži kompleksā tiek sintezēti arī ogļhidrāti un primārās lizosomas, un ar cisternu palīdzību tās noriešas lielākās vai mazākās vakolās.

Atdaloties no Goldži kompleksa, pūslīši pāriet uz dažādām šūnas vietām. Pūslīši ir pildīti ar sekrētu, kas satur olbaltumvielas, taukus, ogļhidrtātus un daļa pūslīšu izdala savu saturu plazmatiskajā membrānā. Pūslīši, atdaloties no Goldži kompleksa, veido lizosomas.

## Vēsture
Goldži komplekss nosaukts itāļu zinātnieka Kamillo Goldži vārdā, kurš atklāja šo šūnas struktūru 1898. gadā.

## Atsauces
Kantrimūzika

**Kantrimūzika** ( — 'lauku mūzika') ir mūzikas žanrs, kura pamatā ir dažādu tautas mūzikas stilu sajaukums, kas radies ASV dienvidu štatos, galvenokārt Tenesī un Teksasā. Kā patstāvīgs mūzikas stils tā kļuva 1940. gados.
Saplūstot ar rokenrolu, 1950. gados izveidojās *[[rockabilly]]* mūzikas stils.

## Vēsture
Kantrimūzika sakņojas gan ķeltu, gan Amerikas pamatiedzīvotāju tautas mūzikā, ko ietekmēja blūzs un gospeļi. Instrumentu klāstā tolaik bija gan īru vijole, gan itāļu mandolīna, spāņu ģitāra un afrikāņu bandžo. Dažādu tautību mūziķiem, savstarpēji sadarbojoties, radās unikāla mūzika.

Līdz 20. gadsimta četrdesmitajiem gadiem šo mūziku nievājoši dēvēja par *hillbilly*. ApzīmējumsJēdzienu *country music* sāka lietot tika plaši lietots septiņdesmitajos gados, līdz ar šo laika perioda kantri un vesterna mūzikas stilus sāka vienu no otrā nodalīt.

### Vispārīgi kantrimūziku raksturojošie dati
* Tiek dziedātas: bāru dziesmas (*honky-tonk*), dziesmas par savstarpējām un ģimenes attiecībām, par neizdevušos mīlestību un mīlas dziesmas (balādes), tā sauktā *hill* mūzika jeb blūgrāss (*bluegrass*).
* Stils: uzsvars tiek likts uz dziesmām, mazāk instrumentālo mūziku/izņemot blūgrāss/mūsdienu kantri (*contemporary country*) tiek izmantotas bungas un elektriskās ģitāras.
* Ietekmējusi: skotu un īru tautas mūzika, *honky-tonk*, blūgrāss, mūsdienu poprokenrols (*contemporary pop rock and roll*).

## Latvijas kantrimūzikas grupas
Pazīstamākās Latvijas katrimūzikas grupas ir Apvedceļš, Sestā jūdze, Dakota, Klaidonis un Zelta Kniede.

## Ārējās saites
* Kantrimūzikas portāls
Bon Jovi

**"Bon Jovi"** ir amerikāņu smagā roka mūzikas grupa no Ņūdžersijas. Tās līderis ir solists Džons Bon Džovi, kura uzvārdā arī nosaukta grupa. "Bon Jovi" 1980. gadu vidū un otrajā pusē kļuva par vienu no pasaules populārākajām rokgrupām, turpinot veiksmīgi darboties arī 1990. un 2000. gados. Visā pasaulē kopā ir pārdoti vairāk nekā 120 miljoni albumu eksemplāru. Grupa savā pastāvēšanas vēsturē ir izdevusi 10 studijas albumus, 3 labāko dziesmu izlases, kā arī 1 koncertieraksta albumu.

"Bon Jovi" vispopulārākais un pārdotākais albums ir 1986. gada "Slippery When Wet", kas pārdots 27 miljonos kopiju. Pazīstamākās un lielākos panākumus guvušās grupas dziesmas ir "Livin' on a Prayer", "You Give Love a Bad Name", "Bed of Roses", "Always" un "It's My Life".

thumb|300px|Koncertā Dublinā 2006. gadā

## Diskogrāfija
### Studijas albumi
* "Bon Jovi" (1984)
* "7800° Fahrenheit" (1985)
* "Slippery When Wet" (1986)
* "New Jersey" (1988)
* "Keep The Faith" (1992)
* "These Days" (1995)
* "Destination Anywhere" (1997)
* "Crush" (2000)
* "Bounce" (2002)
* "Have a Nice Day" (2005)
* "Lost Highway" (2007)
* "The Circle" (2009)
* "What About Now" (2013)
* "Burning Bridges" (2015)
* "This House Is Not for Sale" (2016)
* "2020" (2020)
* "Forever" (2024)

### Izlases un koncertieraksti
* "Cross Road: Greatest Hits" (1994)
* "One Wild Night Live 1985-2001" (2001)
* "Gold" (2001)
* "This Left Feels Right" (2003)
* "100,000,000 Bon Jovi Fans Can't Be Wrong" (2004)
* "Other" (2006)

### Grupas dalībnieku soloalbumi
* Ričijs Sambora: "Undiscovered Soul" (1998)
* Ričijs Sambora: "Stranger in this town"

## Ārējās saites

*
2007.—2008. gada LBL sezona

**LBL 2007./2008. gada sezona** bija 17. **[[Latvijas Basketbola līga]]s** sezona. Sezona sākās . Tajā piedalījās 17 komandas no 11 pilsētām, kas tika sadalītas divās divīzijās pēc spēku samēra. 1. divīzijā spēlēja astoņas spēcīgākās komandas. Trīs no tām (ASK Rīga, BK Ventspils un Barons/LMT) ar pārējām savas divīzijas komandām aizvadīja divas spēles, bet pārējās piecas komandas savā starpā tiekās četras reizes. Vietu secība turnīra tabulā tika noteikta aprēķinot uzvarēto spēļu procentu. II divīzijas 9 komandas aizvadīja četru apļu turnīru, pēc kura četras labākās iegūva tiesības spēlēt izslēgšanas spēlēs. Pēdējā vietā palikusī komanda zaudēja tiesības spēlēt LBL. Sezona noslēdzās 2008. gada 25. maijā. Par čempioni pirmo reizi kļuva Barons/LMT komanda, finālā pārspējot ASK Rīga sērijā ar 4:1. Otro gadu pēc kārtas par čempioniem kļuva Rīgas komanda. Bronzas medaļas izcīnīja BK Ventspils, kas pusfinālā atzina ASK Rīga pārākumu, bet sērijā par bronzu pieveica VEF Rīga.

## 1. divīzija
### Kopvērtējums
* U = uzvaras, Z = zaudējumi, +/- = punktu starpība, % = uzvaru procents*

### Rezultāti



### Individuālie statistikas līderi
#### Punkti

#### Atlecošās bumbas

#### Rezultatīvas piespēles

#### Pārtvertās bumbas

#### Bloķētie metieni

#### Lietderības koeficients

## 2. divīzija
### Kopvērtējums
* U = uzvaras, Z = zaudējumi, +/- = punktu starpība, % = uzvaru procents*

### Rezultāti



### Individuālie statistikas līderi
#### Punkti

#### Atlēkušās bumbas

#### Rezultatīvas piespēles

#### Pārtvertās bumbas

#### Bloķētie metieni

#### Lietderības koeficients

## Izslēgšanas turnīrs

* - spēles nenotika, jo Gulbenes komanda devās Pasaules čempionātu militārpersonām. Ceturtdaļfinālā automātiski iekļuva "Ventspils augstskola"

### Individuālie statistikas līderi
#### Punkti (vismaz 4 spēles)

#### Atlēkušās bumbas (vismaz 4 spēles)

#### Rezultatīvas piespēles (vismaz 4 spēles)

#### Pārtvertās bumbas (vismaz 4 spēles)

#### Bloķētie metieni (vismaz 4 spēles)

#### Lietderības koeficients (vismaz 4 spēles)

## Sezonas apbalvojumi
### Mēneša vērtīgākie spēlētāji

### Individuālie sezonas apbalvojumi

## Latvijas čempionu sastāvs

## Galējais vietu sadalījums
# BK Barons/LMT
# ASK Rīga
# BK Ventspils
# VEF Rīga
# SK Valmiera
# BK Liepājas lauvas
# BK Zemgale
# BK Ventspils Augstskola
# BK Ķeizarmežs
# Bumerangs/Gulbene/ASK
# RNS-D/Līvāni
# ASK/Juniors
# Jūrmalas Sports/Fēnikss
# LU/Barons/Rīdzene
# BK Roja
# BK Saldus
# BK Cēsis/Remarks

* - pēc turnīra nolikuma pēdējā vietā palikušās komandas vietu nākamajās sezonā ieņems Amatieru Basketbola līgas uzvarētāji. 2008. gadā par tiem kļuva "ASK Kadeti".

## Ārējās saites
* LBL mājaslapa
* ''Eurobasket'' profils
Lietuvas Bruņotie spēki

thumb|Lietuvas kājnieku kaujas mašīna ''Vilkas''
thumb|Lietuvas pašgājējlielgabals PzH 2000
**Lietuvas Bruņotie spēki** () ir Lietuvas Republikas bruņotie spēki. Pašlaik bruņotajos spēkos ir 10 640 aktīvā dienesta karavīri un 6700 rezervisti. Lietuvas Bruņotie spēki tika dibināti 1918. gada 23. novembrī.

## Lietuvas bruņojums

## Sievietes armijā
Saskaņā ar 2019. gada datiem sieviešu militārpersonu īpatsvars bija 12,2 % no profesionālā militārā personāla, no kuriem 237 bija virsnieces. Saskaņā ar likumu par vīriešu un sieviešu iespējām un tiesībām, sievietēm ir atļauts dienēt visās bruņoto spēku vienībās kopš 1998. gada (kā virsniecēm kopš 2000. gada). Aizsardzības sistēmas tiesību aktos nav skaidri minēts konkrēts dzimums, taču ir noteiktas fiziskās normas, kas tās atšķir no vīriešiem. Vienīgais šo tiesību aktu aspekts ir tāds, ka sievietēm ir noteikts ierobežojums dienēt grūtniecības vai nesen dzimuša bērna gadījumā uz noteiktu laiku, pēc kura viņas var turpināt dienestu.

Lietuvā sievietēm nav obligātā militārā dienesta, taču šāda veida likums joprojām ir sabiedrībā daudz apspriests. Sievietēm ir tiesības brīvprātīgi pieteikties militārajam dienestam un tikt iesauktām rindas kārtībā.

## Atsauces

## Ārējās saites
Daudzskaldnis

**Daudzskaldnis** ir telpiska figūra, ko ierobežo daudzstūri tā, ka jebkuriem ierobežojošiem daudzstūriem vai nu nav kopīgu punktu, vai ir tieši viens kopīgs punkts, vai ir kopīga vismaz viena mala. Ierobežojošos daudzstūrus sauc par daudzskaldņa skaldnēm. Savukārt skaldņu virsotnes sauc par daudzskaldņa virsotnēm.

Daudzskaldņu piemēri ir kubs, taisnstūra paralēlskaldnis, piramīda, prizma utt.

## Regulārs daudzskaldnis
alt=Rotējošs regulāru piecstūru divpadsmitskaldnis|thumb|Regulāru piecstūru daudzskaldnis rotācijā
Svarīgs daudzskaldņu gadījums ir regulārs daudzskaldnis. Tas ir izliekts daudzskaldnis, kura visas skaldnes ir viens un tas pats regulārs daudzstūris un kura daudzplakņu kakti pie virsotnēm ir vieni un tie paši. Ir zināmi pieci regulārie daudzskaldņi.

## Eilera formula
Jebkuram izliektam daudzskaldnim ir spēkā Eilera formula:
:F + V = E + 2,
kur F ir daudzskaldņa skaldņu skaits, V - daudzskaldņa virsotņu skaits un E - šķautņu skaits. Piemēram, kubam, F = 6, V = 8 un E = 12, tāpēc 6 + 8 = 12 + 2.

## Skatīt arī
* Kubs

## Atsauces

## Ārējās saites
Dodekaedrs

right|100px|Dodekaedrsright|100px|Dodekaedrs
**Dodekaedrs** jeb **divpadsmitskaldnis** ir regulārs daudzskaldnis, kura visas skaldnes ir regulāri piecstūri. Tam ir 12 skaldnes, 30 šķautnes un 20 virsotnes. Katrā dodekaedra virsotnē kopā saiet 3 šķautnes un 3 skaldnes.
Dodekaedra duālais daudzskaldnis ir ikosaedrs.

## Formulas

Ja dodekaedra šķautnes garums ir a, tad:

* s = \frac{1}{4} \sqrt{25+10\sqrt{5}} a^2 = 1,72047...a^2 (dodekaedra vienas skaldnes laukums)
* S = 3\sqrt{25+10\sqrt{5}} a^2 = 20,64572...a^2 (pilnas virsmas laukums)
* V = \frac{1}{4} (15+7\sqrt{5}) a^3 = 7,66311...a^3 (dodekaedra tilpums)
* R = \frac{a}{4} \sqrt{3} \left( 1 + \sqrt{5} \right) = 1,40125...a (apvilktas lodes rādiuss)
* r = \frac{a}{20} \sqrt{250 + 110 \sqrt{5}} = 1,11351...a (ievilktas lodes rādiuss)

right|260px|thumb|Dodekaedra izklājums

## Īpašības

* Dodekaedram var izvēlēties 8 virsotnes, kas atrodas kuba virsotnēs.
* Dodekaedra grafam eksistē Hamiltona cikls.

### Ar dodekaedru saistīti daudzskaldņi

125px
125px
125px
125px

125px
125px

100px
100px
100px
100px 
100px

125px
125px
125px
125px

## Skatīt arī

* Fullerēns
* Ikosaedrs
* Regulārs piecstūris

## Ārējās saites

*
Naturālais logaritms

frame|Naturālā logaritma funkcijas grafiks.

**Naturālais logaritms** ir logaritms, kura bāze ir skaitlis \ e, e=2,7182818...\,. Naturālo logaritmu no skaitļa \ x apzīmē ar \ \ln x. Līdz ar to  \log_e x = \ln x\,. Vienkārši runājot, \ \ln x ir kāpinātājs, kurā kāpinot skaitli *e*, iegūtu skaitli *x*.
Ir pareizas šādas vienādības:

Visiem reāliem *x*
:\ln e^x = x.\,\! 

un visiem pozitīviem x
:e^{\ln x} = x.\,

## Definīcija, izmantojot integrāli

\ \ln x var tikt definēts kā laukums zem funkcijas y = \frac{1}{x} grafika robežās no 1 līdz a, tāpēc to var izteikt ar integrāli
:\ln a =\int_1^a \frac{1}{x}\,dx.
:\ln{x}=\log_{2.718281828459045\ldots}{x}=\int_{1}^{x}1/t\text{dt}\approx0.0000000001\log_{1.0000000001}{x}\approx\log_4{x}+\log_{36}{x}

## Īpašības

* ln x ir definēts visiem x > 0
* ln x ir augoša funkcija
*  \ln(xy) = \ln x + \ln y \!\, 
* Visiem x > 0  \ln x \leq x - 1.
* \ln'x = \frac{1}{x} 

## Robežas

* \lim_{x \to 0} \frac{\ln(1+x)}{x} = 1.\,
* Ja a > 0, tad \lim_{x \to \infty} \frac{\ln x}{x^a} = 0.\,

## Izvirzījums rindā

:\ln(1+x)=\sum_{n=1}^\infty \frac{(-1)^{n+1}}{n} x^n = x - \frac{x^2}{2} + \frac{x^3}{3} - \cdots \quad{\rm ja}\quad \left|x\right| \leq 1\quad
izņemot  x = -1.

## Logaritmiskā atvasināšana

Dažreiz naturālie logaritmi tiek izmantoti lai atvasinātu kādu funkciju. Piemēram, (x^x)' = (e^{x \ln x})' = e^{x \ln x} \cdot (x \ln x)' = x^x \cdot (1+ \ln x).

## Skatīt arī

* Logaritms
Starpkontinentālā ballistiskā raķete

**Starpkontinentālā ballistiskā raķete** jeb **SKBR** ( jeb *ICBM*) ir tālas darbības (vairāk nekā 5500 km) ballistiskā raķete. Tās parasti izmanto kā stratēģiskos ieročus, un tās paredzētas kodolieroču nogādāšanai lielos attālumos vai uz citiem kontinentiem. 

Pašreiz SKBR ir šādu valstu bruņojumā: ASV, Krievija, Apvienotā Karaliste, Francija, Ķīna. SKBR izstrādi pašlaik veic Indija, Izraēla, Pakistāna un Ziemeļkoreja.

Pirmā SKBR tika palaista  PSRS — R-7.

## Ārējās saites
Navasa

**Navasa** () ir maza neapdzīvota saliņa Karību jūrā. Izvietojusies Jamaikas šaurumā starp Jamaiku un Haiti  uz dienvidiem no ASV karabāzes Gvantanamo līcī Kubā. ASV uzskata Navasas salu par savu teritoriju, bet uz to pretenzijas ir izteikusi arī Haiti. Statistiski šī sala ietilpst ASV Mazajās Aizjūras Salās.

Šo salu 1504. gadā atklāja Kristofors Kolumbs. Salā pašlaik ir izveidots nacionālais parks.

## Ārējās saites
R-7 (raķete)

**R-7** bija pirmā pasaulē starpkontinentālā ballistiskā raķete (SKBR), kuru izstrādāja PSRS 1950. gados. Nedaudz modificētā veidā ar to tika palaists pirmais Zemes mākslīgais pavadonis. R-7 kalpoja par bāzi jaudīgākiem kosmiskajiem nesējiem, tādiem kā Vostok, Molņija, Sojuz.
## Raķetes varianti
center|700px|Daži R-7 varianti
;SS-6 Sapwood: NATO identificētais nosaukums visām R-7 versijām, varianti identificēti ar sufiksa burtu nosaukuma daļā (piemēram, Sapwood-A).
;R-7 Semjorka: Pirmā palaišana 1957. gada 15. maijā, pēdējā palaišana 1961. gada 27. februārī.
;R-7A Semjorka: Pirmā palaišana 1959. gada 23. decembrī, pēdējā palaišana 1967. gada 25. jūlijā.
;8K71:GRAU apzīmējums raķetei R-7 Semjorka (GRAU 8K: raķete 71: modeļa nummurs)
;8K74:GRAU apzīmējums raķetei R-7A Semjorka (GRAU 8K: raķete 74: modeļa nummurs)
;8K71PS: *[[Sputņik 1]]* R-7 PS

Piezīme: daži R-7 varianti joprojām tiek izmantoti:
*Sojuz-2.1a	(14A14A)
*Sojuz-2.1b	(14A14B)
*Sojuz-2-1v (14A15)

## Ārējās saites
* История создания и дальнейшее развитие Р-7
* Как прятали «Семёрку» 
* Подробности разделения первой и второй ступеней 
* Об испытаниях ракеты Р-7 вспоминает известный испытатель фирмы С. П. Королёва, Лауреат Ленинской и Государственной премий Аркадий Ильич Осташев // *Социально-просветительный портал «Труженики космоса»*
*  Телестудия Роскосмоса
* Российские космические аппараты и космические корабли запущенные в 2007 году
Judīte Holofernesa

**Judīte Holofernesa** (, īstajā vārdā *Judith Holfelder von der Tann*) ir 1976. gadā Berlīnē dzimusi vācu dziedātāja, mūziķe. Viņa ir plašāk pazīstama kā grupas Wir sind Helden soliste.

## Biogrāfija
Judīte Holofernesa ir dzimusi Rietumberlīnē, no kurienes astoņu gadu vecumā pārvācās dzīvot uz Freiburgu. Pēc skolas pabeigšanas viņa atgriezās Berlīnē, kur studēja Berlīnes Mākslas Universitātē (*Universität der Künste*), taču studijas nepabeidza.

Holofernesas muzikālā karjera sākās ar 1999. gadā izdotu soloalbumu "Kamikazefliege" (tulk. "Muša-kamikadze"), kas tika izdots 500 eksemplāros. Tajā tika iekļautas vairākas dziesmas, kuras Holofernesa dzied ģitāras pavadījumā, un trīs no tām (*"Außer dir"*, *"Aurélie"*, *"Popstar"*) vēlāk tika arī iekļautas *Wir sind Helden* repertuārā.

2006. gada 17. jūlijā Holofernesa apprecēja Polu Roju, kas ir grupas *Wir sind Helden* buņģieris. 2006. gada decembrī viņiem piedzima dēls.

Pēc grupas *Wir sind Helden *izjukšanas 2012. gadā, Holofernesa turpina solokarjeru. 2014. gada februārī viņa izdeva soloalbumu *Ein leichtes Schwert *(tulk. "Viegls zobens"). Tā ierakstīšanā piedalījās arī viņas vīrs Pola Rojs. Savukārt 2017. gadā viņš bija producents Holofernesas albumam *Ich bin das Chaos* (tulk. "Es esmu haoss").

## Diskogrāfija
* *Kamikazefliege* (1999)
* *Ein leichtes Schwert* (2014)
* *Ich bin das Chaos* (2017)
Enerģijas nezūdamības likums

**Enerģijas nezūdamības likums** ir universāls fizikas likums, kas nosaka to, ka kopējais slēgtā sistēmā esošais enerģijas daudzums laikā nemainās, neatkarīgi no tā, kādi procesi sistēmā norisinās. Tas nozīmē, ka enerģija nezūd un nerodas no jauna, tā tikai pārvēršas no viena enerģijas veida citā vai pāriet no viena ķermeņa uz citu. Lai enerģijas nezūdamības likums būtu spēkā, ir būtiski, ka apskatāmā sistēma nemijiedarbojas ar apkārtējo vidi jeb citām ārpus tās esošām sistēmām. Šādas sistēmas sauc par *slēgtām* jeb *izolētām*. Piemēram, Zeme nav slēgta sistēma, jo tā nepārtraukti saņem siltumu no Saules.

## Mehānikā
Mehānikā enerģijas nezūdamības likums nosaka to, ka ķermeņa pilnā mehāniskā enerģija ir konstanta jeb laikā nemainās, ja ķermeņa kustību neietekmē ārēji apstākļi. Pilnā mehāniskā enerģija *E* ir kinētiskās jeb kustības enerģijas *E<sub>k</sub>* un potenciālās jeb ķermeņa iekšējās enerģijas *E<sub>p</sub>* summa:
:*E* = *E<sub>k</sub>* + *E<sub>p</sub>* = const.

Lai gan pilnā enerģija *E* nemainās, kinētiskā un potenciālā enerģija var mainīties, taču tām jākompensē vienai otru. Piemēram, apskatīsim bobsleja kamanas ar masu *m*, kas uzsāk kustību trases sākumā, kas atrodas augstumā *H*. Šīm kamanām piemīt potenciālā enerģija *E<sub>p</sub>* = *m g H*, kur *g* ir brīvās krišanas paātrinājums, bet to kinētiskā enerģija *E<sub>k</sub>* ir vienāda ar nulli. Tas nozīmē, ka pilnā mehāniskā enerģija ir *E* = *E<sub>k</sub>* + *E<sub>p</sub>* = *m g H*. Toties trases beigās kamanām vairs nepiemīt potenciālā enerģija, taču tās ir sasniegušas lielu ātrumu, jo visa potenciālā enerģija ir pārvērtusies kinētiskajā enerģijā. Pēc enerģijas nezūdamības likuma pilnajai mehāniskajai enerģijai joprojām ir jābūt vienādai ar *E* = *m g H*. Ja trases beigās kamanas atrodas augstumā *h* un to ātrums ir *v*, tad
: \frac{m v^2}{2} + m g h = m g H. 
Pēc vienkāršošanas iegūstam formulu
: v^2 = 2 g (H - h), \,
kas jebkurā trajektorijas punktā apraksta saistību starp kamanu ātrumu *v* un to atrašanās augstumu *h*.

## Citās fizikas nozarēs
Enerģijas nezūdamības likums ir spēkā ne tikai mehānikā, bet arī termodinamikā, kvantu fizikā, relatīvistiskajā fizikā un citās fizikas nozarēs. Tas ir spēkā arī tad, ja pilnā sistēmas enerģija sastāv ne tikai no mehāniskās enerģijas, bet arī no citiem enerģijas veidiem. Piemēram, ir maldīgi domāt, ka, bremzējot bobsleja kamanas, kinētiskā enerģija pazūd. Patiesībā tā pārvēršas citā enerģijas veidā — siltumā.

## Skatīt arī
* Impulsa nezūdamības likums
* Impulsa momenta nezūdamības likums
* Mūžīgais dzinējs
*Pirmais termodinamikas likums
Miniatūra

**Miniatūra** ir īss, maza apjoma prozas darbs (stāsts, luga, apraksts), kam raksturīgas pārdomas vai jūtu tēlojums, parasti bez noteikta sižeta. Tajā ieskicē kaut kādu vienu parādību, līniju vai epizodi, turklāt tam jāiznāk ļoti spēcīgi, lai iespaids lasītājā tiktu radīts jau ar pirmajiem vārdiem. Nevajadzētu būt nevienam liekam vārdam. Ar miniatūru mēģina radīt noskaņu, emocijas, izjūtas, asociācijas.
Miniatūra parasti ir maza apjoma tēlojums ar pārdomu raksturu.

Par miniatūrām dēvē arī gleznojumus, ar kuriem ilustrēja viduslaiku rokrakstus (no tā cēlies miniatūras nosaukums —  — sarkanas krāsas, ko lietoja grāmatu noformēšanai), kā arī rūpīgi veidotas mazas glezniņas uz ziloņkaula.

Miniatūras žanra pazīmes:
* īss teksts
* īss prozas darbs ar pārdomu raksturu
* tēlaina valoda
* kodolīgs filozofisks saturs
* subjektīvs vērtējums
* emocionāls stils

## Atsauces
Starptautiskais ģeofizikas gads

[thumb|SĢG veltīta [Vācijas Demokrātiskā Republika|VDR pastmarka]]
**Starptautiskais ģeofiziskais gads** bija laika posms no 1957. gada 1. jūlija līdz 1958. gada 31. decembrim, kura laikā 67 valstis visā pasaulē veica ģeofiziskus novērojumus un pētījumus pēc vienotas programmas un metodikas. Pirms tā bija divi Starptautiskie polārie gadi, bet 1959. gadā Starptautiskais ģeofiziskais gads tika turpināts kā Starptautiskā ģeofiziskā sadarbība.

## Svarīgākie notikumi
Starptautiskā ģeofiziskā gada laikā tika palaisti pirmie Zemes mākslīgie pavadoņi — PSRS 1957. gada 4. oktobrī palaida pasaulē pirmo mākslīgo pavadoni *[[Sputnik-1]]*, bet ASV 1958. gada 31. janvārī — pavadoni *[[Explorer-1]]*. 1958. gada 29. jūlijā tika dibināta Nacionālā aeronautikas un kosmosa administrācija (NASA).

Tika izdarīti tādi svarīgi zinātniski atklājumi kā Van Allena radiācijas joslas ap Zemi un zemūdens kalnu grēdas okeānu vidienēs, kas pierādīja plātņu tektonikas teorijas pareizību.

## Ārējās saites
Živecas apriņķis

**Živecas apriņķis** () ir teritoriāli administratīvā iedalījuma vienība Silēzijas vojevodistē, Polijas dienvidos, pie Slovākijas robežas. Apriņķa administratīvais centrs atrodas vienīgajā pilsētā — Živecā, 64 km uz dienvidiem no reģiona centra Katovices. Apriņķis robežojas ar Silēzijas vojevodistes Cešinas un Belsko apriņķiem, Belsko-Bjalu, Mazpolijas vojevodistes Vadovices un Suhas apriņķiem, kā arī Slovākiju.

## Apskates objekti
*Živecas katedrāle (*Konkatedra Narodzenia Najświętszej Maryi Panny w Żywcu*)
*Živecas Vecā pils (*Stary Zamek w Żywcu*)

## Galerija

Żywiec_-_Konkatedra.jpg|Živecas katedrāle
Żywiec_Stary_Zamek_001.JPG|Živecas Vecā pils


## Ārējās saites
*Živecas Vecā pils
Lubliņeca

**Lubliņeca** () ir pilsēta Polijas dienvidos, Silēzijas vojevodistē uz rietumiem no Čenstohovas. Pilsētā bāzējas poļu speciālo uzdevumu vienības (*[[GROM]]*) 1. atsevisķais bataljons (*1. Samodzielny Batalion Specjalny*).

Lubliņeca ir matemātiķa Riharda Kuranta (*Richard Courant*, 1888—1972) un nacista Hansa Lammersa (*Hans Lammers*, 1879—1962) dzimtā pilsēta.
Lubliņecas apriņķis

**Lubliņecas apriņķis** () ir apriņķis Polijā, Silēzijas vojevodistē. Robežojas ar Silēzijas vojevodistes Klobuckas, Čenstohovas, Miškovas un Tarnovske Guru apriņķiem, kā arī Opoles vojevodistes Stšelces un Olesno apriņķi.
Červjonka-Leščini

**Červjonka-Leščini** () - pilsēta Polijas dienvidos, Silēzijas vojevodistē uz ziemeļaustrumiem no Ribņikas. Jēkabpils sadraudzības pilsēta.
Ribņikas apriņķis

**Ribņikas apriņķis** () ir apriņķis Polijā, Silēzijas vojevodistē. Ribņikas pilsēta, kura neietilpst apriņķa sastāvā, sadala apriņķi trijās daļās. Robežojas ar Silēzijas vojevodistes Glivices, Mikolovas, Vodzislavas un Racibožas apriņķiem, kā arī Ribņikas, Žoru un Jastšembe Zdrojas pilsētām.
Radioamatierisms

right|230px|thumb|Moderna amatieru radiostacija
**Radioamatierisms** ir vaļasprieks, kurā tiek izmantota dažāda veida radio sakaru aparatūra, lai radioamatieri sazinātos savā starpā ar radioviļņu starpniecību. Vārds "amatierisms" nozīmē, ka šī nodarbošanās cilvēkiem nav naudas pelnīšanas veids, tā nav komerciāla. Parasti cilvēki ar radioamatierismu nodarbojas, lai interesanti pavadītu brīvo laiku, lai sazinātos ar draugiem, ģimenes locekļiem vai pilnīgi svešiem cilvēkiem no dažādām valstīm, lai padziļinātu zināšanas elektronikā un radio teorijā, lai sacenstos par vairāk vai tālāk nodibinātajiem radiosakariem.

Lai gan mūsdienās radioamatierismu kā sazināšanās veidu ir izkonkurējis internets, tas vēl joprojām piesaista daudzus cilvēkus.

Daudzās valstīs ir nodibinātas nacionālās radioamatieru organizācijas, bet visas tās apvieno Starptautiskā radioamatieru apvienība (*International Amateur Radio Union* jeb *IARU*).

## Ārējās saites
* Latvijas Radioamatieru Līga
* Jānis Lūsis. Radio amatierisms dzīvs un nemirstīgs
* VAS "Elektroniskie sakari" mājaslapas sadaļa radioamatieriem 
* J. Baltiņš, "Radioamatierisms un amatieru radiosakaru prakse" (PDF ielāde)
* Amatieru radio Latvijā
FreeBSD

**FreeBSD** ir UNIX veida operētājsistēma, atzars no BSD (UNIX versijas, kas tika radīta Bērkli Universitātē, Kalifornijā). FreeBSD ir savs kodols, atšķirībā no Linux sistēmām, kurām kodols tiek izstrādāts atsevišķi no pašiem distributīviem. FreeBSD ir stabila un droša operētājsistēma, bieži tiek izmantota kā serveru operētājsistēma.

## Vēsture
FreeBSD izstrāde sākās 1993. gadā, tas tika izveidots uz 386BSD bāzes, 1. versija iznāca 1993. gada 1. novembrī. 2. versijā, kura iznāca 1995. gadā, parādījās FreeBSD portu sistēma, kura ļoti atvieglo citu izstrādātāju programmatūras instalēšanu. 7.X versiju sērijā iekļauts atbalsts ZFS failu sistēmai.

## FreeBSD iespējas

### Datu glabāšana
GEOM ietvars piedāvā uzglabāt datus RAID masīvā (RAID-0, RAID-1 vai RAID-3), pilnu diska šifrēšanu. Kā noklusējuma failu sistēma tiek izmantota UFS2, taču lietotājs var izmantot arī ZFS failu sistēmu

### Arhitektūru atbalsts
FreeBSD strādā uz x86, Xbox, kā arī uz DEC Alpha, UltraSPARC, IA-64, AMD64, PowerPC, NEC PC-98, ARM arhitektūrām.

## Atsauces


## Ārējās saites
* Oficiālā FreeBSD vietne 
* FreeBSD software
Dieva esamība

**Dieva esamība** ir tēma reliģijas filozofijā un teoloģijā. Plašs argumentu klāsts par un pret Dieva esamību var tikt klasificēts kā loģisks, empīrisks, metafizisks, subjektīvs vai zinātnisks. Filosofiskos terminos Dieva esamības jautājums ietver epistemoloģija (zināšanu dabu un apjomu) un ontoloģija (būtības vai eksistences dabu) un vērtību teorija (jo daži Dieva definīcijas ietver "nevainojamību").

Rietumu filozofijas tradīcija par Dieva esamību sākās ar Platonu un Aristoteli, kuri izvirzīja argumentus par būtni, kas atbildīga par visuma veidošanu, ko sauc par demiurge vai nepārvietojamo pārvietotāju, kas mūsdienās tiktu klasificēts kā kosmoloģiskie argumenti. Citi argumenti par Dieva esamību tika izvirzīti Sv. Anselmu, kurš formulēja pirmo ontoloģisko argumentu; Akvīnas Toms, kurš izteica savu versiju par kosmoloģisko argumentu (pirmais veids); Renē Dekarts, kurš apgalvoja, ka labvēlīga Dieva esamība ir loģiski nepieciešama lai sensori dati būtu jēgpilni. Džons Kalvins apgalvoja par *[[sensus divinitatis]]*, kas katram cilvēkam dod zināšanas par Dieva esamību. Islāma filozofi, kuri izstrādāja argumentus par Dieva esamību, ir Averroess, kurš izvirzīja argumentus, kas ietekmēti no Aristoteļa nepārvietotā pārvietotāja koncepcijas; Gazālī un Kindī, kuri izvirzīja Kalam kosmoloģisko argumentu; Avičenna, kurš izvirzīja Patiesā pierādījuma; un Fārābī, kurš veica neoplatoniskus argumentus.

Filosofijā, un konkrēti reliģijas filozofijā, ateisms attiecas uz propozīciju, ka Dievs nepastāv. Dažas reliģijas, piemēram, Džainisms, noraida radītāja dieva iespēju. Filozofi, kuri ir snieguši argumentus pret Dieva esamību, ietver Deivids Hjūms, Ludvigs Feurbahs un Bertands Rasels.

Teisms, proposīcija, ka Dievs pastāv, ir dominējošais uzskats starp reliģijas filozofiem. 2020. gada PhilPapers aptaujā 69.50% reliģijas filozofu norādīja, ka viņi pieņem vai ir nosliece uz teismu, kamēr 19.86% norādīja, ka viņi pieņem vai ir nosliece uz ateismu. Izcilie mūsdienu reliģijas filozofi, kuri aizstāvējuši teismu, ietver Alvins Plantinga, Jujins Nagasava, Džons Hiks, Rišards Svīnbērns, un Viljams Leins Kraigs.

## Dzīvības rašanās
Jautājums par Dieva eksistenci ir saistīts ar jautājumu par dzīvības izcelšanos uz Zemes. Ja, piemēram, pieņem, ka dzīvība radusies no dažādām molekulām un mikroorganismiem, kas kļuvuši arvien sarežģītāki, tad tas ir pretrunā ar to, ka dzīvību radījis dievs, radot uzreiz "gatavus" dzīvniekus un cilvēku.

## Visuma rašanās
Zinātne apgalvo, ka Visums ir radies Lielajā sprādzienā, kamēr reliģijas apgalvo, ka to ir radījis Dievs (dievi), tā radot kārtējo pretrunu. Daļa ticīgo noliedz Lielo sprādzienu, bet daļa apgalvo, ka to ierosināja Dievs.

## Skatīt arī
* Dzīvība
* Evolūcijas teorija
* Lielais sprādziens
* Dzīvības izcelšanās

## Atsauces
Pščina

**Pščina** () ir pilsēta Polijas dienvidos, Silēzijas vojevodistē uz ziemeļiem no Čehovices-Dzedzices. Pilsētas nosaukums pazīstams Polijas skolniekiem kā izņēmums no vispārējām pareizrakstības normām, kas nosaka, ka pēc burta *p* vienmēr raksta *rz*, nevis *sz*. Pilsēta attīstījās ap 12. gadsimta pili, kurā tagad ir muzejs. Viduslaikos kņazistes centrs. Pati pilsēta pirmoreiz minēta 1327. gadā un atradās Krakovas - Cešinas tirdzniecības ceļā. Pilsēta bija pazīstams zivju, sevišķi karpu, audzēšanas centrs. Kādu laiku šeit par kapelmeistaru
strādāja baroka laika vācu komponists Georgs Filips Tēlemanis. Pirmā pasaules kara laikā kādu laiku šeit atradās vācu armijas Austrumu galvenais militārais štābs.

## Apskates objekti
* Pščinas pils (*Zamek w Pszczynie*)

## Galerija

Zamek_w_Pszczynie_od_strony_parku.jpg|Pščinas pils


## Ārējās saites
* Pščinas pils
Pščinas apriņķis

**Pščinas apriņķis** () ir apriņķis Polijā, Silēzijas vojevodistē. Robežojas ar Silēzijas vojevodistes Belsko, Cešinas, Mikolovas un Beruņas-Leņdzinu apriņķiem, Jastšembe Zdrojas, Žoru un Tihu pilsētām, kā arī Mazpolijas vojevodistes Osvencimas apriņķi.

## Apskates objekti
*Porembas fazānu audzētava (*Książęca Bażantarnia*)
*Pščinas pils (*Zamek w Pszczynie*)

## Galerija

Bażantarnia_w_Pszczynie.jpg|Porembas fazānu audzētava
Zamek_w_Pszczynie_od_strony_parku.jpg|Pščinas pils


## Ārējās saites
*Porembas fazānu audzētava
*Pščinas pils
Laziska Gurne

**Laziska Gurne** (, ) ir pilsēta Polijas dienvidos, Silēzijas vojevodistē starp Mikolovu un Ožeši. Ietilpst Augšsilēzijas aglomerācijā. Pie pilsētas liela elektrostacija. Datoru atmiņu komponentu ražotājs *[[Wilk Elektronik]]*. Akmeņogļu ieguves šahta (*Kopalnia Węgla Kamiennego Bolesław Śmiały*).
Ridultovi

**Ridultovi** () - pilsēta Polijas dienvidos, Silēzijas vojevodistē uz ziemeļiem no Vodzislavas Slonskas, Ribņikas ogļu baseina (*Rybnicki Okręg Węglowy*) teritorijā. Ogļraču pilsēta, kas cieši saistīta ar divsimt gadus veco šahtu *Rydułtowy-Anna*. No 1951. līdz 1953 gadam Ridultovos par skolotāju strādāja poļu komponists Henriks Gureckis (*Henryk Górecki*, 1933 - 2010).
Beruņa

**Beruņa** () ir pilsēta Polijas dienvidos, Silēzijas vojevodistē uz dienvidaustrumiem no Tihiem.
Kompānijas *[[Groupe Danone|Danone]]* rūpnīca. Liela akmeņogļu ieguves šahta (*Kopalnia Węgla Kamiennego Piast*). 1981. gada decembrī šahtā notika pēdējais lielais streiks pēc karastāvokļa ieviešanas Polijā. 2000 ogļraču ieņēma šahtu un apmēram puse no viņiem noturējās pazemē 14 dienas, kas ir visilgākais pazemes streiks Polijas vēsturē.
Cilvēka anatomija

[thumb|upright=1.0|[Leonardo da Vinči studija par cilvēku]]
**Cilvēka anatomija** ir mācība par dzīva cilvēka formu un uzbūvi. Anatomijas galvenās pētīšanas metodes ir apskate, iztaustīšana un preparēšana.

Cilvēks ir mūsu planētas visaugstāk attīstītais dzīvais organisms. Cilvēks ir domājoša, saprātīga, vertikāli ejoša būtne. Tas nozīmē, ka cilvēkam raksturīgs, normāls ir vertikāls ķermeņa stāvoklis. Vertikālā stāvoklī izšķir divus polus. Augšējā polā ir galvaskauss, šo polu sauc par kraniālo polu. Virzienu, jeb novietojumu uz augšu var saukt par kraniālo virzienu. Otrs pols ir kaudālais pols, jeb astes pols. Virzienu uz leju sauc par kaudālo virzienu.

## Orgānu sistēmas
Cilvēka ķermenis ir vienots vesels, tā daļas ir savstarpēji saistītas. Atsevišķas daļas sauc par orgāniem. Orgāni ar vienādu funkciju apvienojas orgānu sistēmās. Izšķir:
* balsta un kustību orgānu sistēmu
* nervu sistēmu
* vielmaiņas orgānu sistēmu
* gremošanas orgānu sistēmu
* vairošanās orgānu sistēmu
* asinsrites orgānu sistēmu
* elpošanas orgānu sistēmu
* maņu orgānu sistēmu
* segaudu orgāniem
Nosakot orgānu stāvokli cilvēka organismā, lieto vairākas plaknes un līnijas.
Galvenā izejas plakne ir horizontālā plakne. No daudzām iespējamām vertikālām plaknēm lieto tikai divas: frontālo un sagitālo. Visas trīs ir savstarpēji perpendikulāras.
: **Frontālā plakne** — vertikāla plakne, kura tiek vilkta paralēli pierei. Sadala cilvēka ķermeni divās daļās. Uz priekšpusi no frontālās plaknes virziens tiek saukts kā priekšējais virziens (*anterior*), vai centrālais virziens (*ventrālais*). Virzienu uz mugurpusi sauc par mugurpuses virzienu (*posterior*, vai *dorsalis*).
: **Sagitālā plakne** — vertikāla plakne, kas tiek vilkta perpendikulāri frontālajai plaknei. Sagitālā plakne tiek vilkta no priekšpuses uz mugurpusi (*anterior posterior* virzienā).

## Cilvēka ķermeņa daļas
Cilvēka ķermeņa daļas:
* galva;
* kakls;
* rumpis;
* augšējie locekļi
* apakšējie locekļi

## Cilvēka iekšējie orgāni
Orgāni, kas atrodas galvenokārt krūšu dobumā un vēdera dobumā.

Krūšu dobums:
* plaušas, 
* barības vads

Vēdera dobums:
* zarnas, 
* aknas, 
* nieres

## Atsauces

## Ārējās saites
Džastins Lavs

**Džastins Lavs** (; dzimis  Sanfrancisko, miris ) bija amerikāņu basketbolists un treneris, spēlēja aizsarga pozīcijā. Trīs sezonas spēlējis BK Ventspils (2004-2008), kļūdams arī par LBL čempionu 2005. gadā.

Pēc augstskolu basketbola karjeras, kuras laikā pārstāvēja Sentluisas Universitāti, Dž. Lavs netika izvēlēts 2000. gada NBA draftā. Tomēr viņš piedalījās Fīniksas "Suns" treniņos un 1. augustā noslēdza vairāku gadu līgumu ar komandu, taču, oficiālas spēles neaizvadot, līgums tika lauzts 25. oktobrī. No 2001. gada Dž. Lavs spēlēja Eiropas klubos. Spēlējis arī Ukrainas klubā *[[BK Odessa]]*, bet pēc karjeras beigām kļuva par treneri ASV vidusskolu basketbolā.